**[ΘΕΩΡΙΑ 1]**

**Συνοχή και Συνεκτικότητα**

**1.** Η συνοχή και η συνεκτικότητα έχουν να κάνουν με τον τρόπο με τον οποίο τα κείμενα συγκροτούνται ως ολότητες και όχι απλώς ως ασύνδετα σύνολα λέξεων και παραγράφων.

**2.** Η **συνοχή** αναφέρεται στο σύνολο των γλωσσικών μέσων με τα οποία οι γλωσσικές μονάδες (προτάσεις, περίοδοι, παράγραφοι κ.λπ.) συνδέονται μεταξύ τους ώστε να αποτελέσουν μεγαλύτερες ενότητες λόγου.

 Τα μέσα αυτά ανήκουν σε τρεις κατηγορίες:

– **Γραμματικά**:

• Αναφορά: αφορά τη σχέση ενός κειμενικού στοιχείου με ένα άλλο που προηγείται ή έπεται (π.χ. με τη χρήση αντωνυμιών).

• Έλλειψη: αφορά την παράλειψη μιας λέξης ή φράσης που μπορεί να εννοηθεί εύκολα απ’ όσα έχουν λεχθεί ή πρόκειται να λεχθούν.

• Υποκατάσταση: αφορά την αντικατάσταση κάποιου κειμενικού στοιχείου από άλλα, που κατευθύνουν στην αναζήτηση των πρώτων (π.χ. οι μεν … οι δε).

• Σύζευξη: αφορά τη σύνδεση ενοτήτων λόγου με τη χρήση διαρθρωτικών λέξεων και φράσεων που δηλώνουν προσθήκη, αντίθεση, αιτία, χρόνο κ.λπ.

– **Λεξιλογικά**: αφορούν τη σημασιολογική σύνδεση λέξεων (συνωνυμία, αντωνυμία, υπωνυμία\*, υπερωνυμία\*).

– **Φωνολογικά**: αφορούν τον επιτονισμό σε προφορικά κείμενα.

**3.** Για να είναι όμως ένα κείμενο λογικά συγκροτημένο, χρειάζεται –εκτός από τη συνοχή ανάμεσα στις προτάσεις και τις παραγράφους– να είναι συνεπές και ως προς το θέμα, τον σκοπό, τους αποδέκτες του, την πολιτισμική γνώση που ενέχει. Η **συνεκτικότητα** αναφέρεται στη νοηματική σύνδεση των επιμέρους στοιχείων του κειμένου με το κειμενικό είδος στο οποίο τυπικά ανήκει.

**4. Πίνακας με τις διαρθρωτικές λέξεις / φράσεις και τη σημασία τους.**

|  |  |
| --- | --- |
| **συνοχή** | **συνεκτικότητα** |
| ***Με ποιον τρόπο συνδέονται οι περίοδοι, οι παράγραφοι κτλ παράγραφοι του κειμένου;**** Επανάληψη της ίδιας λέξης
* Χρήση συναφών – συγγενικών λέξεων
* Διαρθρωτικές λέξεις / φράσεις

***Διαρθρωτικές λέξεις / φράσεις**** **Προσθήκη**: Ακόμα, επίσης, ομοίως, επιπλέον, επιπροσθέτως, εξάλλου, ταυτόχρονα, εκτός από τα παραπάνω, συμπληρωματικά
* **Ταξινόμηση**, **Διαίρεση**: Από το ένα μέρος - από το άλλο, κατά πρώτο λόγο - κατά δεύτερο, πρώτα - ύστερα, αφενός - αφετέρου, όχι μόνο - αλλά και, όπως - έτσι
* **Γενίκευση:** Γενικά, τις περισσότερες φορές
* **Αντίθεση**: Όμως, ενώ, αλλά, ωστόσο, αντίστροφα, αντίθετα, εντούτοις, από την άλλη πλευρά, παρόλα αυτά
* **Επεξήγηση:** Δηλαδή, με άλλα λόγια, πιο συγκεκριμένα, για παράδειγμα, με άλλα λόγια
* **Συμπέρασμα:** Άρα, επομένως, συνεπώς, ώστε, λοιπόν, συμπερασματικά, συνοψίζοντας, τελικά, κατά συνέπεια, σύμφωνα με τα παραπάνω, για να συνοψίσουμε, ως συμπέρασμα
* **Αιτιολόγηση**: Γι’ αυτό, διότι, επειδή, εξαιτίας, ένας ακόμη λόγος
* **Όρος-Προϋπόθεση:** Με την προϋπόθεση ότι, εκτός αν, εφόσον
* **Διάζευξη**: Είτε-είτε, ούτε-ούτε, ή-ή.
* **Έμφαση**: Το σημαντικότερο απ’ όλα, το κυριότερο όμως είναι
* **Χρονική σχέση:** Αρχικά, όταν, έπειτα, πριν, ενώ, πρώτα, καταρχάς, ύστερα, προηγουμένως, στη συνέχεια, τώρα, αφότου, συγχρόνως, ταυτόχρονα, στην αρχή, καθώς, σήμερα, αμέσως, αργότερα, τελικά, τέλος…
* **Τοπική σχέση**: Εκεί, εδώ, μέσα, κοντά…
 | ***Ποιος είναι ο κοινός νοηματικός άξονας που συνδέει τις παραγράφους του κειμένου;***Για παράδειγμα: Αναφέρονται στην ίδια έννοια, στα αίτια, στις συνέπειες κτλ.  |

***Συνοχή - Συνεκτικότητα***

**1. Άσκηση [1]**

**Β2.** Στην πρώτη παράγραφο του Κειμένου 2(«Για την Μπελίντα … θυματοποίηση»), η **συνοχή** εξασφαλίζεται με τις εξής διαρθρωτικές λέξεις: **Προφανώς, όμως, δηλαδή, επειδή, ώστε**. Να εξηγήσετε τι δηλώνουν οι παραπάνω λέξεις (μονάδες 5), κάνοντας αναφορά στα νοήματα που αυτές συνδέουν στην κάθε περίπτωση. (μονάδες 5)

*Για την Μπελίντα Κανόν ο νεοφεμινισμός οδηγεί σε σύγκρουση ανδρών και γυναικών, γεγονός καταστροφικό. «Ο κλασικός φεμινισμός του 20ού αιώνα, τον οποίο εξέφρασε η Σιμόν ντε Μποβουάρ, μαχόταν για την ισότητα ανδρών και γυναικών αντιμετωπίζοντάς τους ως άτομα, ως ανθρώπους. Στον 21ο αιώνα, και κυρίως μετά το 2010, βλέπουμε την ανάδειξη του “φεμινισμού της διαφοροποίησης”, ενός ρεύματος που επιμένει στις διαφορές μεταξύ ανδρών και γυναικών, τις οποίες θεωρεί αγεφύρωτες.* ***Προφανώς*** *και υπάρχουν διαφορές μεταξύ ανδρών και γυναικών,* ***όμως*** *στις περισσότερες εκφάνσεις της ζωής μας είμαστε άτομα, άνθρωποι που δρούμε: είμαι συγγραφέας, είμαι εκπαιδευτικός, είμαι ορειβάτης, είμαι κηπουρός. Είμαι* ***δηλαδή*** *ένας άνθρωπος που ασχολείται με αυτές τις δραστηριότητες, όχι πρωτίστως μια γυναίκα που ασχολείται με όλα αυτά. Σήμερα, οι νεοφεμινίστριες προτάσσουν διαρκώς ότι οι γυναίκες είναι μια ομάδα θυμάτων, η οποία διατρέχει μονίμως τον κίνδυνο να υποστεί βία κάθε μορφής, όχι διακρίσεις εις βάρος τους αλλά βία,* ***επειδή*** *είναι γυναίκες. Αυτό το νέο ρεύμα εγγράφεται στον δημόσιο διάλογο περί ταυτοτήτων: είμαι γυναίκα, αυτή είναι η ταυτότητά μου. Και αυτομάτως, είμαι θύμα. Είναι τόσο έντονος αυτός ο διάλογος περί θύματος* ***ώστε*** *ενίοτε το να είσαι θύμα γίνεται εύσημο, πρόκειται για ιδεολογία που εκφράζεται ως “πάθος για θυματοποίηση”».*

**ΕΝΔΕΙΚΤΙΚΗ ΑΠΑΝΤΗΣΗ [ΚΕΕ]**

**προφανώς**: (επι)βεβαίωση. βεβαιότητα, έμφαση. Επιβεβαιώνει / επαληθεύει το γεγονός ότι άντρες και γυναίκες διαφέρουν

**όμως**: αντίθεση. Αντιπαραθέτει την έμφυλη στην ανθρώπινη ταυτότητα [= Επισημαίνει ότι εκτός από κάποιες διαφορές, οι άνθρωποι μοιράζονται κατά βάση κοινά χαρακτηριστικά που απορρέουν από την ανθρώπινη φύση τους.

**δηλαδή**: επεξήγηση. Διευκρινίζει, επεξηγεί τι σημαίνει ο όρος «ανθρώπινη ταυτότητα».

**επειδή**: αιτιολόγηση. Αιτιολογεί γιατί οι γυναίκες υφίστανται βία λόγω του φύλου τους.

**ώστε**: αποτέλεσμα / αποτέλεσμα. Δηλώνει πού οδηγεί ο δημόσιος διάλογος για τις ταυτότητες.

**2. Άσκηση [2]**

**Β2.** *έτσι ώστε, Αν και, ή, καθώς και, Συμπερασματικά*. Να εξηγήσετε τι δηλώνουν οι παραπάνω διαρθρωτικές λέξεις (μονάδες 5).

**ΕΝΔΕΙΚΤΙΚΗ ΑΠΑΝΤΗΣΗ [ΚΕΕ]**

**έτσι ώστε**: αποτέλεσμα

**Αν και:** εναντίωση

**ή:** διάζευξη

**καθώς και**: προσθήκη

**Συμπερασματικά:** συμπέρασμα/αποτέλεσμα

**\_\_\_\_\_\_\_\_\_**

**\*υπερωνυμία:** σημασιολογική σχέση μεταξύ δύο λέξεων από τις οποίες η μία έχει ευρύτερη σημασία και εμπεριέχει την άλλη, π.χ. *ζώο-γάτα*

**\*υπωνυμία:** σημασιολογική σχέση μεταξύ δύο λέξεων από τις οποίες η μία έχει πιο περιορισμένη σημασία και εμπεριέχεται στην άλλη, π.χ. *γάτα-ζώο*.